1. pielikums

Projektu iesniegumu atlases nolikumam

# 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.8. pasākuma " Energoefektivitāti veicinoši pasākumi kultūras infrastruktūrā" (turpmāk – pasākums) pirmās projektu iesniegumu atlases kārtas aizpildīšanas metodika (turpmāk – metodika)

Metodika ir sagatavota, ievērojot Ministru kabineta 2025. gada 7. janvāra noteikumos Nr. 18 *“Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.8. pasākuma "Energoefektivitāti veicinoši pasākumi kultūras infrastruktūrā" īstenošanas noteikumi”* (turpmāk – SAM MK noteikumi), projektu iesniegumu atlases nolikumā (turpmāk – atlases nolikums) un projektu iesniegumu vērtēšanas kritēriju piemērošanas metodikā iekļautos nosacījumus un skaidrojumus. Projekta iesniegumu sagatavo un iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>.

Visus projekta iesnieguma datu laukus aizpilda latviešu valodā. Projekta iesniegumam pievieno visus atlases nolikumā noteiktos pielikumus un, ja nepieciešams, papildu pielikumus, uz kuriem projekta iesniedzējs atsaucas projekta iesniegumā. Papildu informācija par iesniedzamo dokumentu noformēšanu norādīta atlases nolikuma III nodaļā “Projektu iesniegumu noformēšanas un iesniegšanas kārtība”.

Aizpildot projekta iesniegumu, jānodrošina sniegtās informācijas saskaņotība starp visām projekta iesnieguma sadaļām un pielikumiem, kurās tā minēta vai uz kuru atsaucas.

Metodika ir veidota atbilstoši projekta iesnieguma sadaļām, skaidrojot, kāda informācija projekta iesniedzējam jānorāda attiecīgajos projekta iesnieguma sadaļas datu laukos. Visi projekta iesnieguma aizpildīšanas ieteikumi, paskaidrojumi un atsauces uz normatīvajiem aktiem ir noformēti “*zilā krāsā*”, papildus tehniskas norādes noformētas “pelēkā krāsā”.

Papildus, aizpildot projekta iesniegumu KPVIS, izmantojama KPVIS elektroniskā lietotāju rokasgrāmata (eLRG) - <https://elrg.cfla.gov.lv/>, kurā pieejamas aktuālās KPVIS funkcionalitāšu tehniskās un biznesa lietošanas instrukcijas, t.sk., par KPVIS ekrānskatiem, specifiskām datu ievades prasībām un pielietojamiem risinājumiem.

* *Vēršam uzmanību, ka metodikā iekļautajiem KPVIS ekrānskatiem ir tikai informatīvs raksturs ar mērķi sniegt priekšstatu par attiecīgās sadaļas vizuālo izskatu un tie pilnībā neatspoguļo pasākuma nosacījumus.*

# Projekta iesniegums

## SADAĻA - PROJEKTA IESNIEDZĒJS

|  |  |
| --- | --- |
|  | Projekta nosaukums  Ievada informāciju  *Norāda projekta nosaukumu, kas kodolīgi atspoguļo projekta mērķi. Projekta nosaukums nedrīkst pārsniegt vienu teikumu.* |
| **Projekta iesniedzēja nosaukums**  *Norāda projekta iesniedzēja juridisko nosaukumu.*  *Projekta iesniedzējs pēc sadarbības iestādes lēmuma par projekta iesnieguma apstiprināšanu kļūst par finansējuma saņēmēju, kas noteikts SAM MK noteikumu 14. punktā un pielikumā:*   * *Rundāles pils muzejs;* * *Mākslu izglītības kompetences centrs "Latgales Mūzikas un mākslas vidusskola";* * *Mākslu izglītības kompetences centrs "Nacionālā Mākslu vidusskola";* * *Latvijas Mākslas akadēmija;* * *Biedrība "Latvijas Teātru darbinieku savienība";* * *Latvijas Kultūras akadēmija.* |
| **Patiesā labuma guvējs**  Lauks tiek automātiski aizpildīts |
| **Projekta iesniedzēja veids**  Lauks tiek automātiski aizpildīts |
| **Projekta iesniedzēja tips**  Izvēlas atbilstošo no klasifikatora:   * *lielais uzņēmums* * *MVU* * *N/A* * *Projekta iesniedzēja tipu - statusu nosaka saskaņā ar Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, I pantā noteikto.* |
| **Vai ir valsts budžeta finansēta institūcija?**  Izvēlas atbilstošo no klasifikatora:   * ***Jā*** *– finansējuma saņēmējs, kas saņem projekta priekšfinansējumu no valsts budžeta līdzekļiem[[1]](#footnote-2),* * ***Nē*** *– visi pārējie.* |
| **Projekta iesniedzēja NACE klasifikators**  Ievada informāciju  *Projekta iesniedzējs no NACE 2.1. redakcijas klasifikatora, kas pieejams Centrālās statistikas pārvaldes tīmekļa vietnē (*[*https://klasis.csp.gov.lv/lv-LV/classifications/NACE21*](https://klasis.csp.gov.lv/lv-LV/classifications/NACE21)*), izvēlas savai pamatdarbībai atbilstošo ekonomiskās darbības kodu atbilstoši NACE 2.1 redakcijai. Ja uz projekta iesniedzēju attiecas vairākas darbības, šajā datu laukā norāda galveno pamatdarbību.* |

**SADAĻA - PROJEKTA APRAKSTS**

### Vispārīgi

### Kopsavilkums (informācija par projektā plānotajām darbībām, izmaksām, projekta īstenošanas laiku, kas publicējama vietnē esfondi.lv)

### A screenshot of a computer Description automatically generated

*Kopsavilkuma sadaļu ieteicams aizpildīt pēc visu pārējo sadaļu aizpildīšanas.*

***Kopsavilkumā projekta iesniedzējs sniedz visaptverošu, īsu un strukturētu projekta būtības kopsavilkumu, kas jebkuram interesentam sniedz ieskatu par to, kas projektā plānots, t.sk., norāda informāciju par:***

* *galvenajām projekta darbībām (atbilstoši projekta iesnieguma sadaļā “Darbības” paredzētajam);*
* *plānotajiem rezultātiem;*
* *projekta kopējām attiecināmajām izmaksām un Eiropas Reģionālā attīstības fonda (turpmāk – ERAF) finansējuma apmēru (atbilstoši projekta iesnieguma sadaļā “Finansēšanas plāns” norādītajam);*
* *projekta īstenošanas laiku (atbilstoši projekta iesnieguma sadaļā “Īstenošanas grafiks” paredzētajam).*
* ***Šī informācija par projektu pēc projekta iesnieguma apstiprināšanas tiks publicēta Eiropas Savienības fondu tīmekļa vietnē*** [***www.esfondi.lv***](https://www.esfondi.lv/sakums)**.**

### Projekta mērķis

A white rectangular object with a white background

Description automatically generated

***Šajā sadaļā projekta iesniedzējs definē projekta mērķi.***

***Projekta mērķim jābūt atbilstošam SAM MK noteikumu 2. punktā noteiktajam pasākuma mērķim****: SAM MK noteikumu ​pielikumā minēto finansējuma saņēmēju īpašumā, lietošanā vai tiesiskajā valdījumā esošo ēku energoefektivitātes paaugstināšana, veicot ēku energosertifikāciju un būvdarbus energoefektivitātes palielināšanai, tai skaitā ieviešot viedās pārvaldības risinājumus un uzlabojot infrastruktūras un tehnoloģisko procesu energoefektivitāti (arī ar atjaunīgiem energoresursiem), lai sasniegtu ēku primārās enerģijas ietaupījumu 30 % apmērā un veicinātu virzību uz nulles enerģijas ēkām.*

***Projekta mērķim jābūt:***

* ***atbilstošam problēmas risinājumam*** *(apraksta problēmu un tās risinājumu, kā arī sekas, kas iestātos, ja projekts netiktu īstenots);*
* ***sasniedzamam****, t.i., projektā noteikto darbību īstenošanas rezultātā to var sasniegt. Definējot projekta mērķi, jāievēro, ka projekta mērķim ir jābūt atbilstošam projekta iesniedzēja kompetencei un tādam, kuru ar pieejamiem resursiem var sasniegt projektā plānotā termiņā;*
* ***skaidri definētam,*** *lai projektam beidzoties var pārbaudīt, vai tas ir sasniegts.*

**Papildus šajā sadaļā norāda informāciju, kas apliecina, ka ēkā vai ēkas daļā par kuru iesniegts projekts tiek veikti tikai valsts deleģēties pārvaldes uzdevumi.**

### Projekta īstenošanas vieta

|  |  |
| --- | --- |
|  | **Projekta īstenošanas vieta**  Ievada projekta īstenošanas vietas adresi  Ieraksta vismaz trīs simbolus, lai meklētu adresi  *Var pievienot vairākas projekta īstenošanas vietas, katrai izveidojot atsevišķu tabulu.* |
| **Kadastra numurs**  Var norādīt īpašuma kadastra numuru (11 cipari)  *Tikai kadastra numuru un kadastra apzīmējumu norāda, ja nav zināma adrese.* |
| **Kadastra apzīmējums**  Norāda kadastra apzīmējumu vai ēkas kadastra apzīmējumu (14 cipari)  *Norāda projekta īstenošanas vietas kadastra apzīmējumu vai konkrētās ēkas kadastra apzīmējumu.* |
| **Projekta īstenošanas vietas apraksts**  Ievada informāciju.  *Norāda informāciju par projekta īstenošanas vietu, t.sk., norāda, kura no projekta darbībām tiks īstenota attiecīgajā vietā* *, kā arī citu nepieciešamo papildu informāciju. Norāda vai ēka ir projekta iesniedzēja īpašumā vai valdījumā vai lietošanā.*   * *Projekta iesniegumu iesniedz par ēku vai kopēju ēku grupu, kuras ir projekta iesniedzējam īpašumā vai valdījumā, vai ilgtermiņa nomā uz vismaz 10 gadiem no projekta īstenošanas sākuma brīža, vai projekta iesniedzējam ir apbūves tiesība visā projekta dzīves ciklā, vai ēka (ēku grupa) ir nodota projekta iesniedzēja pārvaldīšanā, ko apliecina attiecīgs līgums. Īpašumtiesības, lietošanas tiesības vai apbūves tiesību apliecina ieraksts zemesgrāmatā, kas izdarīts līdz projekta noslēguma maksājuma veikšanai (SAM MK noteikumu 21. punkts)* |

### Projekta īstenošana un vadība

### Projekta administrēšanas kapacitāte

|  |  |
| --- | --- |
| Graphical user interface, application  Description automatically generated | Pievieno amatu.  *Var pievienot vairākus amatus, katram izveidojot atsevišķu tabulu.* |

|  |  |
| --- | --- |
| Graphical user interface, application  Description automatically generated | **Amata nosaukums**  Ievada informāciju  *Norāda amata nosaukumu* |
| **Personāla veids**  Izvēlnē atzīmē atbilstošo:   * *īstenošanas* * *vadības* |
| **Vai projektā paredzētas atlīdzības izmaksas projekta vadībai?**  Izvēlnē atzīmē atbilstošo:   * *Jā* * *Nē* |
| **Līguma veids**  Izvēlnē atzīmē atbilstošo:   * *darba līgums* * *uzņēmuma (pakalpojuma līgums)* |
| **Slodze**  Ievada informāciju  *Norāda amatā nodarbinātās personas slodzi projektā* |
| **Likme**  Ievada informāciju  *Norāda amatā nodarbinātās personas likmi projektā* |
| **Pienākumi**  Ievada informāciju  *Norāda amatā nodarbinātās personas pienākumus projektā* |
| **Kvalifikācija**  Ievada informāciju  *Norāda amatā nodarbinātai personai izvirzītās kvalifikācijas, pieredzes un kompetences prasības* |

### Projekta īstenošanas kapacitāte

A white rectangular object with a white background

Description automatically generated

***Šajā sadaļā projekta iesniedzējs:***

* *apraksta projekta vadības un īstenošanas procesu un tā organizēšanu;*
* *apraksta iepirkuma procedūras veikšanu (vai ir uzsākta, noslēgusies) un citu informāciju, kas liecina par projekta iesniedzēja kapacitāti īstenot projektā plānotās darbības. Ja iepirkuma dokumentācija pieejama Elektronisko iepirkumu sistēmā (turpmāk – EIS) un/vai Iepirkumu uzraudzības biroja (turpmāk – IUB), norāda saiti uz iepirkuma dokumentāciju;*
* *iekļauj informāciju par projekta būvniecības darbību īstenošanas gatavību, t.sk. norāda informāciju par tehniskās dokumentācijas gatavību. Ja būvniecības dokumentācija pieejama Būvniecības informācijas sistēmā (turpmāk – BIS), norāda BIS lietas numuru;*
* *norāda, ka tiks nodrošinās komunikācijas un vizuālās identitātes pasākumus saskaņā ar regulas Nr. 2021/1060 47. un 50. pantu un normatīvajiem aktiem, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā.*

### Projekta finansiālā kapacitāte

A white rectangular object with a white border

Description automatically generated

***Šajā sadaļā projekta iesniedzējs******raksturo projekta finansiālo kapacitāti, t.sk.:***

* *norāda informāciju par projekta iesniedzēja un sadarbības partnera finansējuma avotiem kopējo izmaksu nodrošināšanai, tajā skaitā norāda projektā iekļautās un ārpusprojekta izmaksas (projektā pēc būtības neiekļaujamās izmaksas) (ja attiecināms);*
* *sniedz pamatojumu par projekta iesnieguma iesniedzēja un sadarbības partnera (ja attiecināms) spēju nodrošināt nepieciešamo līdzfinansējumu, t.sk., pamato pieejamību norādītajiem finansējuma avotiem projekta īstenošanas laikā un pamato nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā saskaņā ar SAM MK noteikumu 18. Punktā noteikto.*
* *norāda informāciju, vai un kādā apmērā plānots pieprasīt avansu projekta īstenošanai atbilstoši SAM MK noteikumu 43. punktam. Finansējuma saņēmējam avansu var piešķirt līdz 50 % no projektam piešķirtā Eiropas Reģionālās attīstības fonda finansējuma un, ja tas ir paredzēts projektā, valsts budžeta līdzfinansējuma kopsummas. Avansu var izmaksāt vairākos maksājumos. Avansa un starpposma maksājumu kopsumma nepārsniedz 90 % no projektam piešķirtā Eiropas Reģionālās attīstības fonda finansējuma un, ja tas ir paredzēts projektā, valsts budžeta līdzfinansējuma kopsummas.*
* *norāda, vai projekta attiecināmajās izmaksās ir iekļauts pievienotās vērtības nodoklis (turpmāk – PVN) atbilstoši Regulas 2021/1060[[2]](#footnote-3) 64. panta 1. punkta “c” apakšpunktā ietvertajiem nosacījumiem, ja vien tie nav atgūstami saskaņā ar valsts normatīvajiem aktiem PVN jomā.*

### Projekta risku izvērtējums

**Risku vadība projektā** nozīmē iespējamo problēmu (apdraudējumu) iepriekšēju apzināšanu, izvērtēšanu un pasākumu plānošanu, lai samazinātu to negatīvo ietekmi uz projekta norisi un rezultātiem.

### Risku vadība projektā palīdz novērst kavēšanos, neparedzētus izdevumus vai citu mērķu nesasniegšanu. Tāpēc jau projekta plānošanas laikā ir svarīgi domāt par to, kas varētu neizdoties, kāpēc tas var notikt un ko var darīt, lai no tā izvairītos vai mazinātu negatīvas sekas.

|  |  |
| --- | --- |
|  | Pievieno risku.  *Var pievienot vairākus riskus, katram izveidojot atsevišķu tabulu.* |
| Graphical user interface, text, application  Description automatically generated | **Projekta riska veids**  Izvēlnē atzīmē atbilstošo:   * finanšu, * īstenošanas, * rezultātu un uzraudzības rādītāju sasniegšanas, * administrēšanas, * cits. | |
| **Riska apraksts**  Ievada informāciju  *Definē riska nosaukumu un sniedz tā aprakstu.* | |
| **Riska ietekme**  Izvēlnē atzīmē atbilstošo riska ietekmes līmeni:   * augsts, * vidējs * zems. | |
| **Iestāšanās varbūtība**  Izvēlnē atzīmē atbilstošo riska iestāšanās varbūtības līmeni:   * augsts, * vidējs, * zems. | |
| **Atbildīgais par riska novēršanu (amats)**  Ievada informāciju  *Norāda atbildīgā amatu.* | |
| **Riska novēršanas/mazināšanas pasākumi**  Ievada informāciju  *Sniedz riska novēršanas/mazināšanas pasākuma aprakstu.* | |

***Šajā sadaļā projekta iesniedzējs****:*

1. *Identificē projekta īstenošanas riskus vismaz šādās kategorijās: finanšu, īstenošanas, rezultātu un uzraudzības rādītāju sasniegšanas, administrēšanas riski. Papildus var norādīt arī citus būtiskus riskus, kas var ietekmēt projekta mērķu sasniegšanu.*

***Riska kategoriju atšifrējums:***

* ***Finanšu riski*** *ietver tādus apdraudējumus kā projekta budžeta pārsniegšana, izmaksu neprecīza prognozēšana, neparedzētu izdevumu rašanās, kā arī izmaiņas tirgus cenās, kas var ietekmēt iepirkumu izmaksas.*
* ***Īstenošanas riski*** *attiecas uz praktiskām grūtībām projekta ieviešanā – piemēram, kavējumiem iepirkumu procesos, partneru vai piegādātāju neizpildi, personāla trūkumu vai tehniskām nepilnībām.*
* ***Rezultātu un uzraudzības rādītāju sasniegšanas riski*** *saistīti ar iespējamu nespēju pilnībā sasniegt projektā noteiktos mērķus vai kvantitatīvos rādītājus.*
* ***Administrēšanas riski*** *ietver projekta vadības, uzskaites un atskaitīšanās procesu traucējumus – piemēram, dokumentācijas kļūdas, nepilnīgu atskaišu sagatavošanu vai normatīvo prasību neievērošanu.*
* ***Citi riski*** *- atkarībā no projekta specifikas var tikt identificēti arī citi būtiski riski, piemēram, reputācijas, tehnoloģiskie vai vides riski.*

1. *Sniedz katra riska skaidru un konkrētu aprakstu, norādot:*

* *kas var notikt (riska būtība),*
* *kāpēc šāds risks var rasties (iespējamie cēloņi vai apstākļi),*
* *kādas varētu būt sekas projekta īstenošanai, ja risks īstenojas,*
* *kā plānots novērst vai mazināt šī riska negatīvo ietekmi.*

1. *Norāda riska ietekmes līmeni uz projekta īstenošanu un mērķu sasniegšanu. Novērtējot ietekmes līmeni, ņem vērā riska iestāšanās iespējamās negatīvas sekas uz projekta budžetu, izpildes termiņiem, plānotajām darbībām, sasniedzamajiem rezultātiem, kā arī citiem konkrētajam projektam nozīmīgiem faktoriem.*

*Izmanto šādu riska ietekmes novērtēšanas skalu:*

* *augsta ietekme – riskam ir ļoti būtiska ietekme: var būtiski apdraudēt projekta īstenošanu, mērķu un rādītāju sasniegšanu, radīt nepieciešamību būtiski palielināt finansējumu vai izraisīt nozīmīgus zaudējumus;*
* *vidēja ietekme – riskam ir mērena ietekme: var kavēt projekta ieviešanu vai apgrūtināt mērķu sasniegšanu, bet tas ir pārvarams ar korekcijas pasākumiem;*
* *zema ietekme – riskam ir neliela ietekme vai tas būtiski neietekmē projekta īstenošanu un rezultātus.*

1. *Analizē riska iestāšanās varbūtību un iespējamo biežumu projekta īstenošanas gaitā vai noteiktā laika posmā, piemēram, konkrētas aktivitātes īstenošanas laikā, ja risks ir saistīts tikai ar šo darbību.*

*Riska iestāšanās varbūtību vērtē, izmantojot šādu skalu:*

* *augsta varbūtība – ir ļoti iespējams vai gandrīz droši, ka risks iestāsies; piemēram, tas var rasties vismaz vienu reizi gadā vai noteikti projekta laikā;*
* *vidēja varbūtība – pastāv reāla iespēja, ka risks var iestāties; piemēram, vienu reizi projekta īstenošanas laikā;*
* *zema varbūtība – risks ir maz ticams un var īstenoties tikai izņēmuma vai ārkārtas gadījumos.*

1. *Norāda projekta iesniedzēja plānotos vai jau īstenotos risku pārvaldības pasākumus, kas vērsti uz riska iestāšanās varbūtības vai ietekmes samazināšanu. Pasākumu aprakstā jānorāda arī to īstenošanas biežums un atbildīgie.*

*Riska pārvaldības pasākumiem jābūt:*

* *proporcionāliem riska līmenim (ekonomiski pamatotiem attiecībā pret iespējamajiem zaudējumiem);*
* *realizējamiem praksē, ņemot vērā projekta resursus un kontekstu;*
* *saskaņotiem ar iekšējās kontroles sistēmu un organizācijas noteiktajiem normatīvajiem aktiem;*
* *koordinētiem visos vadības līmeņos, lai nodrošinātu efektīvu risku pārvaldību visā projekta īstenošanas ciklā.*

### Projekta saturiskā saistība ar citiem projektiem

|  |  |  |
| --- | --- | --- |
|  | | Pievieno projektu.*Var pievienot vairākus projektus, katram izveidojot atsevišķu tabulu.* |
|  | **Kas ir projekta atbalsta sniedzējs?** Izvēlnē atzīmē atbilstošo:CFLA,cits. | |
| **Lomas projektā** Izvēlnē atzīmē atbilstošo:projekta īstenotājssadarbības partneris | |
| **Projekts** Izvēlnē atzīmē atbilstošo projektu no saraksta vai atzīmē “Projekts nav sarakstā” un ievada informāciju par saistīto projektu. | |
| **Projekta nosaukums**  Ievada informāciju  *Norāda saistītā projekta nosaukumu.* | |
| **Projekta numurs**  Ievada informāciju  *Norāda saistītā projekta numuru.* | |
| **Īstenošanas periods no-, - līdz**  Datuma izvēles laukā izvēlas datumu no kalendāra *Ievada saistītā projekta īstenošanas periodu.* | |
| **Projekta kopsavilkums, galvenās darbības** Ievada informāciju*Sniedz visaptverošu, strukturētu projekta būtības kopsavilkumu, norādot galvenās projekta darbības.* | |
| **Papildināmības/demarkācijas apraksts** Ievada informāciju*Apraksta plānoto darbību un izmaksu demarkāciju, ieguldījumu sinerģiju.**Kā arī norāda, kā tiks nodrošināta plānoto ieguldījumu norobežošana (demarkācija) no citu valsts, ārvalstu un ES finanšu atbalsta instrumentu ieguldījumiem.* | |
| **Projekta kopējās izmaksas EUR**  Ievada informāciju  *Norāda projekta kopējās izmaksas euro.* | |
| **Finansējuma avots un veids**  Ievada informāciju  *Norāda finansējuma avotus un veidu (valsts/ pašvaldību budžets, ES fondi, cits).* | |
| **Vai saņemts kā valsts atbalsts saimnieciskai darbībai?**  Izvēlnē atzīmē atbilstošo: jā vai nē | |
| **Regulējums**  Ievada informāciju. Lauks ir redzams, ja jautājumā “Vai saņemts kā valsts atbalsts saimnieciskai darbībai?” atzīmēts “Jā”.  *Norāda valsts atbalsta regulējumu saskaņā ar kuru atbalsts sniegts (Vairāk informācijas par valsts atbalsta regulējumu -* [*https://www.cfla.gov.lv/lv/valsts-atbalsta-regulejums*](https://www.cfla.gov.lv/lv/valsts-atbalsta-regulejums)*)* | |

***Šajā sadaļā projekta iesniedzējs*** *sniedz informāciju par projekta iesniedzēja* *un sadarbības partnera (ja tāds projektā ir paredzēts) iesniegtiem, īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija.*

* *Sniegtajai informācijai jāapliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja un sadarbības partnera (ja tāds projektā ir paredzēts) iesniegto, īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem.*

### Projekta rezultātu uzturēšana un ilgtspējas nodrošināšana

### Aprakstīt, kā tiks nodrošināta projektā sasniegto rezultātu uzturēšana pēc projekta pabeigšanas

### *Šajā punktā projekta iesniedzējs:*

### *norāda, kā projekta iesniedzējs un sadarbības partneris, ja tāds ir paredzēts, nodrošinās projekta īstenošanas rezultātā radīto vērtību (projekta apakšdarbību rezultātu, kas norādīti sadaļā “Darbības”) uzturēšanu vismaz piecus gadus pēc projekta pabeigšanas (t.i. pēdējā maksājuma saņemšanas);*

* *norāda nepieciešamos resursus pārbūvēto vai atjaunoto objektu ekspluatācijai, uzturēšanai un to darbības nodrošināšanai, kā arī sniedz informāciju par galvenajām plānotajām izdevumu pozīcijām un to apjomiem pa gadiem (vismaz par turpmākajiem 5 gadiem).*

## SADAĻA – DARBĪBAS

|  |  |
| --- | --- |
|  | Izmantojot funkciju “Pārvaldīt darbības”, izvēlas projekta darbības. |
|  | No pasākuma definētajām darbībām izvēlas projektā plānotās darbības, veicot atzīmi “Attiecināt”. |
|  | Katrai definētajai darbībai projekta iesniedzējs izveido vienu vai vairākas apakšdarbības, veicot atzīmi “Pievienot apakšdarbības”.  Nav obligāti nepieciešams pievienot apakšdarbību. |
|  | Izmantojot funkciju “Labot”, pievieno darbības aprakstu, ja darbībai neparedz apakšdarbības. Ja darbībai ir apakšdarbības, tad aprakstu sniedz par katru apakšdarbību. |
|  | Izveidotajām darbībām/apakšdarbībām:   * apakšsadaļā “Rādītāji” atzīmē rādītājus, kuri attiecas uz konkrēto darbību, un/vai pievieno darbības rezultātu, tā mērvienību un skaitu, izmantojot funkciju “Labot”; * *Darbības/apakšdarbības rezultāts nav obligāti jāpievieno. Šajā gadījumā darbības/ apakšdarbības aprakstā norāda darbības/ apakšdarbības sasniedzamo rezultātu.* * apakšsadaļā “Īstenošanas grafiks” attiecīgajai darbībai/apakšdarbībai, izmantojot funkcionalitāti  norāda atbilstošo īstenošanas periodu; * apakšsadaļā “Budžeta pozīcijas” automātiski tiek ielasītas piesaistās projekta budžeta pozīcijas (izmaksas).   *Izmaksu pozīciju piesaistīšana jāveic sadaļā “Budžeta kopsavilkums”, attiecīgajai izmaksu pozīcijai kolonnā “Projekta darbības numurs” izvēloties attiecīgās definētās darbības/apakšdarbības numuru/nosaukumu.*   * apakšsadaļā “Sadarbības partneri” ievada informāciju par piesaistīto sadarbības partneri (ja attiecināms).   *Sadarbības partneri var piesaistīt izmantojot funkciju “Pārvaldīt partnerus”.*  ! Informācijai par sadarbības partneri ir jābūt ievadītai sadaļā “Sadarbības partneri” pirms sadarbības partnera piesaistīšanas attiecīgajai darbībai vai apakšdarbībai. |
|  | * *apakšsadaļā “HP darbības” atzīmē HP “VINPI”[[3]](#footnote-4), “Klimatdrošināšana”, “Energoefektivitāte pirmajā vietā” un “Nenodarīt būtisku kaitējumu” darbības, kas tiks īstenotas līdz ar projekta darbību/apakšdarbību (ja attiecināms).*   *Caur funkciju “Pievienot pamatojumu” pievieno izvēlētās HP “VINPI”, “Klimatdrošināšana”, “Energoefektivitāte pirmajā vietā” un “Nenodarīt būtisku kaitējumu” darbības aprakstu, tās pamatojumā norādot un raksturojot konkrētas aktivitātes, kas tiks īstenotas attiecīgās darbības/apakšdarbības ietvaros.* |

***Šajā sadaļā projekta iesniedzējs****:*

* *norāda projektā plānotās darbības un apakšdarbības atbilstoši SAM MK noteikumu 25. punktā noteiktajām atbalstāmajām darbībām;*
* *sniedz darbību aprakstu, norādot kādi pasākumi un darbības tiks veiktas attiecīgās darbības īstenošanas laikā. Ja projekta darbības īstenošana ir uzsākta pirms vienošanās vai līguma par projekta īstenošanu slēgšanas, projekta darbības aprakstā norāda informāciju par aktivitātēm, kas veiktas/plānotas pirms vienošanās vai līguma par projekta īstenošanu slēgšanas, un to uzsākšanas datumu;*
* *norāda precīzi definētu un reāli sasniedzamu rezultātu, tā skaitlisko izteiksmi un atbilstošu mērvienību;*
* *norāda rādītājus, kuri attiecināmi uz darbību;*
* *norāda projekta darbību īstenošanas periodu projekta īstenošanas grafikā;*
* *piesaista projekta budžeta pozīciju/-as attiecīgajai darbībai (ja sadaļa “Budžeta kopsavilkums” ir aizpildīta);*
* *projekta darbībai/apakšdarbībai vismaz vienu vispārīgo HP darbību, kas veicina vienlīdzību, iekļaušanu, nediskrimināciju un pamattiesību ievērošanu un vismaz vienu HP “Klimatdrošināšana”, HP “Energoefektivitāte pirmajā vietā” un HP “Nenodarīt būtisku kaitējumu” darbību. HP darbībām sniedz darbību aprakstu, t.sk. norādot informāciju par aktivitāšu, pasākumu u.tml. darbību, kas tiks veiktas attiecīgās projekta darbības īstenošanas laikā, būtību un aprakstot to plānoto norisi:*

1. ***HP “VINPI” piemēri:***
   1. *attiecībā uz* ***komunikācijas un vizuālās identitātes pasākumiem****:*
2. *projekta tīmekļvietnē tiks izveidota sadaļa “Viegli lasīt”, kurā iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020) https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020 );*
3. *īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību” https://www.lm.gov.lv/lv/media/18838/download); - projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;*
4. *tiks izskausta naida runa, naida kurināšana digitālajā vidē: saskaroties ar naida runu tīmeklī, par to tiks ziņots portāla administrācijai, kā arī drošības iestādēm un tiesībsargam. Ziņojot par naida runas gadījumiem tīmeklī, ir pietiekami veikt konstatētā fakta ekrānuzņēmumu, ko elektroniski var nosūtīt drošības iestādēm.*

* 1. *attiecībā uz* ***projekta vadības un īstenošanas personālu****:*

1. *projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespējas nodrošināšanu vecākiem ar bērniem un personām, kuras aprūpē tuviniekus;*
2. *projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personas ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem;*
3. *projekta vadības un īstenošanas procesā personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas.*

* 1. *attiecībā uz* ***publiskiem iepirkumiem****:*

1. *projektā tiks īstenots sociāli atbildīgs iepirkums, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem (plašāk informāciju skatīt: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027).*

1. ***HP “Nenodarīt būtisku kaitējumu” darbību piemēri:***

* *“Zaļais publiskais iepirkums”, ja pakalpojumu vai būvdarbu iepirkums tiks veikts, ievērojot zaļā publiskā iepirkuma prasības saskaņā ar Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” 1. un 2. pielikumu visos gadījumos, kur tas attiecināms un iespējams;*
* *“Pielāgošanās klimata pārmaiņām un piesārņojuma mazināšana”, ja projektā paredzētās darbības nodrošina pielāgošanos klimata pārmaiņām (norāda, kā un kādi ar klimatu saistīto risku novēršanas un pārvaldības pasākumi ņemti vērā, nosakot projekta darbības). Projekta darbības veicinās piesārņojuma mazināšanos vai tā kontroli ūdens, gaisa un zemes ekosistēmās (norāda, kā). Apliecina bioloģiskās daudzveidības un ekosistēmu aizsardzību un atjaunošanu (ja attiecināms).*
* *“Trokšņu, putekļu un piesārņojuma emisiju samazināšana”, ja paredzēta labāko pieejamo tehnisko risinājumu piemērošana būvdarbu laikā trokšņu, putekļu un piesārņojuma emisiju samazināšanai;*
* *“Atkritumu apsaimniekošana”, ja atkritumi, kas būvlaukumā radušies būvniecības laikā (izņemot dabiskos materiālus), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai).*

1. ***HP “Klimatdrošināšana” darbību piemēri****:*

* *“Klimata risku izvērtējums”,ja ir veikts projektā paredzēto infrastruktūras darbību risku izvērtējums par vismaz šādiem klimata pārmaiņu radītajiem riskiem: infrastruktūras pārkaršana un materiālu nolietojums karstuma dēļ;, elektropārvades un sadales tīklu bojājumi vēja brāzmu,lietusgāžu un plūdu ietekmē;, infrastruktūras pamatu vai grunts bojājumi ūdenslīmeņa izmaiņu dēļ un uzplūdu radītie bojājumi; pārslodzes pieaugums uz ēku jumtiem no liela nokrišņu daudzuma sniega formā īslaicīgā periodā gadījumos; ugunsdrošības aspektu nodrošināšana, tai skaitā atbilstību normatīvajos aktos noteiktajām prasībām (ja projektā tiek uzstādīts koksnes biomasas apkures katls, kas piemērots granulu kurināmajam). Norāda,vai projekta īstenošanas vieta atrodas plūdu riskam pakļautā teritorijā (ja projekts tiek īstenots applūstošā teritorijā, jābūt norādītam aprakstam ar rīcību par to, kā projekta ietvaros atbalstāmā infrastruktūra tiks aizsargāta pret ūdens uzplūdiem). ;*
* *“Atbilstība normatīvajiem aktiem”, ja projektā tiek nodrošināta atbilstība klimata pārmaiņu aspektiem, ņemot vērā Ministru kabineta 2019. gada 17. jūlija rīkojumā Nr. 380 “Par Latvijas pielāgošanās klimata pārmaiņām plānu laika posmam līdz 2030. gadam” identificētos riskus un pasākumus, kas paredz klimata pārmaiņu negatīvo seku un ievainojamības mazināšanu, aprakstot, kā projektu īstenošana sekmē Latvijas pielāgošanas klimata pārmaiņām plānā laika posmam līdz 2030. gadam iekļauto stratēģisko mērķu sasniegšanu. Aprakstā norāda: kā tiks pasargāta cilvēku dzīvība, veselība un labklājība no klimata pārmaiņu nelabvēlīgās ietekmes; kā notiks pielāgošanās klimata pārmaiņu negatīvajām ietekmēm; kā notiks sabiedrības informēšana klimata pārmaiņu risku mazināšanas jomā (ja attiecināms);*
* *“Siltumnīcefekta gāzu ietaupījums”, ja paredzētas darbības, kas nodrošina siltumnīcefekta gāzu ietaupījumu. Pamatojumā norāda projekta ietvaros plānotās aktivitātes, kas veicina oglekļa dioksīda piesaisti, piemēram, koku stādīšana vai teritorijas apzaļumošana, kas veikta vides stāvokļa atjaunošanai sākotnējā stāvoklī*

1. ***HP “Energoefektivitāte pirmajā vietā” darbību piemēri****:*

* *“Enerģijas ietaupījums”, ja paredzētas darbības, kas paredz enerģijas ietaupījumu;*
* *“SEG emisiju samazinājums”, ja tiks paredzētas darbības SEG emisiju samazināšanai ēkā, ēkas (būves) pieslēgšana efektīvai centralizētajai siltumapgādes sistēmai, tiks paredzēta atjaunojamo energoresursu tehnoloģiju ieviešana;*

**SADAĻA – RĀDĪTĀJI**

Attēls, kurā ir teksts, ekrānuzņēmums

Apraksts ģenerēts automātiski

Attēls, kurā ir teksts, ekrānuzņēmums, programmatūra, fonts

Apraksts ģenerēts automātiski

***Šajā sadaļā projekta iesniedzējs*** ***nosaka projekta ietvaros sasniedzamos rādītājus*** *atbilstoši SAM MK noteikumu 10. punktam:*

* ***iznākuma rādītāju****:   "Atbalstīto valsts ēku platība"*
* ***rezultāta rādītāju****: " Primārās enerģijas gada patēriņa samazinājums"*
* ***nacionālos rādītājus****:*
* *"Vismaz 30 % primārās enerģijas ietaupījums no projekta kopējās primārās enerģijas patēriņa pirms projekta uzsākšanas";*
* *"Kopējais sasniedzamais enerģijas galapatēriņa ietaupījums".*
* *Projekta rādītājus sadaļā “Darbības” sasaista ar projekta darbībām, tādējādi norādot, ar kādām darbībām rādītāji tiks sasniegti.*
* *Projektā plānotais kopējās primārās enerģijas ietaupījums tiek noteikts saskaņā ar ēkas energosertifikātu, kas izstrādāts atbilstoši normatīvajiem aktiem par ēku energoefektivitātes aprēķina metodēm un ēku energosertifikāciju. Projekta iesnieguma sadaļā “Projekta mērķis” norāda Latvijas valsts standarta numuru un redakciju, kas tika izmantota primārās enerģijas ietaupījuma aprēķinā. Minēto Latvijas valsts standarta redakciju izmanto primārās enerģijas ietaupījuma aprēķinam līdz projekta cikla beigām.*

**SADAĻA - VALSTS ATBALSTS**

**Jautājumi par finansējuma saņēmēju**

|  |  |
| --- | --- |
|  | Izmantojot funkciju “Labot” vai “Aizpildīt”, pievieno informāciju par projekta iesniedzēju. |

|  |  |
| --- | --- |
| A screenshot of a white background  Description automatically generated | **Vai projektā projekta iesniedzējs saņem valsts atbalstu?**  Izvēlnē atzīmē atbilstošo:   * saņem * nesaņem   *Izvēlnē atzīmē “saņem”, ja projekta iesniegumā ir plānotas projekta iesniedzēja darbības, kurām piemēro komercdarbības atbalstu atbilstoši SAM MK noteikumu 48. punktam .*  *Izvēlnē atzīmē “nesaņem”, ja projekta iesniegumā ir plānotas projekta iesniedzēja darbības, kurām nepiemēro komercdarbības atbalstu.* |
| **Vai projektā finansējuma saņēmējs ir valsts atbalsta, t.sk. *de minimis* sniedzējs?**  Izvēlnē atzīmē atbilstošo:   * ir * nav   *Izvēlnē atzīmē ”nav”.* |
| Graphical user interface, text, application  Description automatically generated | **Valsts atbalsta instruments.**  Izvēlnē atzīmē atbilstošo:  *Atzīmē “tiešais maksājums no valsts vai pašvaldības budžeta (subsīdija vai dotācija)”* |
| Attēls, kurā ir teksts, ekrānuzņēmums, fonts, algebra  Apraksts ģenerēts automātiski | **Atbalsta mērķis.**  Izvēlnē atzīmē atbilstošo:  *Komercdarbības atbalstu piešķir saskaņā ar: Eiropas Komisijas 2014. gada 17. jūnija Regulas (ES) Nr. 651/2014 , ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 53. pants.* |
| **Uzņēmums neatbilst grūtībās nonākuša uzņēmuma definīcijai.**  Izvēlnē atzīmē atbilstošo:  *Izvēlnē atzīmē “neatbilst”, ja projekta iesniedzējs neatbilst regulas Nr. 651/2014 2. panta*  *18. punktā paredzētajām situācijām.*  *Grūtībās nonākuša uzņēmuma pazīmes tiek vērtētas gan individuāli uzņēmumam, gan visai tā saistīto uzņēmumu grupai, kas noteikta atbilstoši Komisijas regulā Nr.651/2014 minētajam, attiecīgi šeit neatbilstību grūtībās nonākuša uzņēmuma pazīmēm projekta iesniedzējs apliecina gan par projekta iesniedzēju individuāli, gan par visu saistīto uzņēmumu grupu.* |
| **Projekts nav uzsākts:**  Izvēlnē atzīmē atbilstošo:  • nav uzsākts  • ir uzsākts  *Izvēlnē atzīmē “nav uzsākts”, ja projekta iesniedzēja darbības/apakšdarbības, nav uzsāktas līdz projekta iesnieguma iesniegšanai sadarbības iestādē.* |

**Jautājumi par sadarbības partneri** *(attiecināms, ja projekta iesniedzējs norādīja partneri)*

*Sadaļu par partneri var aizpildīt tikai tad, kad sadarbības partneris ir pievienots sadaļā “Sadarbības partneris”.*

|  |  |
| --- | --- |
| A screenshot of a computer  AI-generated content may be incorrect. | **Vai projektā projekta iesniedzējs saņem valsts atbalstu?**  Izvēlnē atzīmē atbilstošo:   * saņem * nesaņem |
| **Vai projektā finansējuma saņēmējs ir valsts atbalsta, t.sk. *de minimis* sniedzējs?**  Izvēlnē atzīmē atbilstošo:   * ir * nav |
| Graphical user interface, text, application  Description automatically generated | **Valsts atbalsta instruments.**  Atzīmē atbilstošo.  *Atzīmē “tiešais maksājums no valsts vai pašvaldības budžeta (subsīdija vai dotācija)”* |
|  | **Atbalsta mērķis.**  Atzīmē atbilstošo.  *Komercdarbības atbalstu piešķir saskaņā ar:*  *Eiropas Komisijas 2014. gada 17. jūnija Regulas (ES) Nr. 651/2014 , ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 53. pants.* |
| Attēls, kurā ir teksts, ekrānuzņēmums, fonts, algebra  Apraksts ģenerēts automātiski | **Uzņēmums neatbilst grūtībās nonākuša uzņēmuma definīcijai**  *Izvēlnē atzīmē “neatbilst”, ja projekta iesniedzējs neatbilst regulas Nr. 651/2014 2. panta 18. punktā paredzētajām situācijām.*  *Atbilstoši SAM MK noteikumiem komercdarbības atbalsts netiek piešķirts grūtībās nonākušiem uzņēmumiem, līdz ar to, ja izvēlnē ir jānorāda, ka projekta iesniedzējs “atbilst” grūtībās nonākuša uzņēmuma definīcijai, projekta iesniegums ir noraidāms.*  *Grūtībās nonākuša uzņēmuma pazīmes tiek vērtētas gan individuāli uzņēmumam, gan visai tā saistīto uzņēmumu grupai, kas noteikta atbilstoši Komisijas regulā Nr.651/2014 minētajam, attiecīgi šeit neatbilstību grūtībās nonākuša uzņēmuma pazīmēm* ***projekta iesniedzējs apliecina gan par projekta iesniedzēju individuāli, gan par visu saistīto uzņēmumu grupu****.* |
| **Projekts nav uzsākts:**  Izvēlnē atzīmē atbilstošo:   * nav uzsākts * ir uzsākts   *Izvēlnē atzīmē “nav uzsākts”, ja projekta iesniedzēja darbības/apakšdarbības, nav uzsāktas līdz projekta iesnieguma iesniegšanai sadarbības iestādē.* |

**SADAĻA – SADARBĪBAS PARTNERI**

***Šo sadaļu projekta iesniedzējs aizpilda****, ja atbilstoši SAM MK noteikumu 16. punktam ir plānots piesaistīt sadarbības partneri - privāto tiesību juridisku personu vai atvasinātu publisku personu, kura pārvalda un apsaimnieko valsts vai pašvaldības nekustamos īpašumus*

* *Finansējuma saņēmējs ir atbildīgs par sadarbības partnera pienākumu izpildi projekta īstenošanā un sadarbības partneru īstenotajām funkcijām projektā, t.sk. novēršot dubultā finansējuma risku un nodrošinot demarkāciju ar citiem līdzīgiem vai saistītiem projektiem.*

**10.tabula**

|  |  |
| --- | --- |
| A screenshot of a computer  Description automatically generated | Caur funkciju “Pievienot partneri” pievieno informāciju par projekta iesniedzēja sadarbības partneriem, norādot to valstisko piederību, reģistrācijas numuru, veidu, nosaukumu, adresi, tīmekļa vietni (pēc izvēles), kontaktpersonas vārdu, uzvārdu, telefona numuru, e-pastu, piesaistīto darbību skaitu un saistītās darbības. |
| A screenshot of a computer  Description automatically generated  A screenshot of a computer  Description automatically generated | **Valsts**  Izvēlnes lauks  *Izvēlas sadarbības partnera reģistrācijas valsti* |
| **Reģistrācijas numurs/personas kods**  Ievada informāciju  *Norāda sadarbības partnera reģistrācijas numuru.*  Pēc reģistrācijas numura ievadīšanas datu laukos **“Partnera nosaukums”** un **“Juridiskā adrese”** informācija ielasās automātiski.   * *Projekta iesniedzēja pienākums ir pārliecināties par šīs informācijas atbilstību.* |
| **Projekta partnera veids**  Ievada informāciju  *Piemēram, valsts kapitālsabiedrība* |
| **Tīmekļvietne (pēc izvēles)**  Ievada informāciju  *Pēc izvēles norāda sadarbības partnera tīmekļvietni* |
| **Vārds Uzvārds**  Ievada informāciju  *Sniedz informāciju par kontaktpersonu* |
| **Telefons**  Ievada informāciju  *Norāda kontaktpersonas telefona numuru* |
| **E-pasts**  Ievada informāciju  *Norāda kontaktpersonas saziņas e-pasta adresi* |
| **Piesaistīto darbību skaits**  Ievada informāciju  *Informācija par darbību skaitu, ko veiks sadarbības partneris.* |
| **Piezīmes**  Ievada informāciju  *Sniedz informāciju par sadarbības partneru izvēles pamatojumu un apraksta plānoto datu apmaiņas norisi starp projekta iesniedzēja un sadarbības partnera informatīvajām sistēmām.* |

**SADAĻA – ĪSTENOŠANAS GRAFIKS**

|  |  |
| --- | --- |
|  | Lai izveidotu projekta īstenošanas grafiku, norāda plānoto vienošanās slēgšanas ceturksni, īstenošanas ilgumu pilnos mēnešos un precizē projekta darbību/apakšdarbību īstenošanas periodu. |

|  |  |
| --- | --- |
|  | Caur ikonu  atver modālo logu ceturkšņa izvēlei, kur atzīmē izvēles laukus (ceturkšņus).  *Paredzot plānoto vienošanās vai civiltiesiskā līguma par projekta īstenošanu slēgšanas ceturksni, ņem vērā lēmuma par projekta iesnieguma apstiprināšanu pieņemšanai nepieciešamo laiku.* |

|  |  |
| --- | --- |
|  | Caur ikonu  atver modālo logu ar manuāli aizpildāmu ciparu lauku, kura maksimālā pieļaujamā vērtība ir 96. Aiz lauka ir pieejamas ikonas + un -, kuras ļauj samazināt vai palielināt lauka vērtību par 1.  *Norāda plānoto kopējo projekta īstenošanas ilgumu pilnos mēnešos, nepārsniedzot termiņu –* ***2029. gada 31. decembri.*** |

|  |  |
| --- | --- |
|  | Īstenošanas grafikā, noklikšķinot uz ikonas , pirms vēlamās darbības vai apakšdarbības, ir iespējams atzīmēt/precizēt vēlamos darbības vai apakšdarbības īstenošanas ceturkšņus.  *Ja projekta darbības/apakšdarbības īstenošana ir uzsākta pirms vienošanās vai civiltiesiskā līguma par projekta īstenošanu slēgšanas, projekta darbības aprakstā norāda informāciju par darbībām/apakšdarbībām, kas veiktas vai plānotas pirms vienošanās par projekta īstenošanu slēgšanas, un to uzsākšanas datumu.*   * *Izmaksas ir attiecināmas no 2024. gada 1. janvāra, ievērojot SAM MK noteikumu 34. punktā noteikto.* |

**SADAĻA – FINANSĒŠANAS PLĀNS**

|  |  |
| --- | --- |
|  | **Finansējuma avots**  Automātiski tiek attēloti pasākumā paredzētie finansējuma avoti.  **Finansējuma summa**  Ievada projektā paredzēto finansējuma summu katram finansēšanas avotam.  **Publisko un kopējo attiecināmo izmaksu summa**  Tiek aprēķināta automātiski, tāpat kā finansējuma apjoma procentuālais lielums konkrētajam finansējuma avotam pa visu projekta īstenošanas laiku.   * *Atbilstoši SAM MK noteikumu 12. punktam projektā iekļautais ERAF finansējuma apmērs nedrīkst pārsniegt 85% no projekta kopējām attiecināmajām izmaksām, ja projekta iesniedzējs neveic saimniecisko darbību un atbalsta sniegšana pasākuma ietvaros tam nav kvalificējama kā valsts atbalsts komercdarbībai. Projektam, kam atbalsta sniegšana pasākuma ietvaros ir kvalificējama kā komercdarbības atbalsts, atbalsta summu nosaka atbilstoši SAM MK noteikumu 13. punktā noteiktajam.* * *Sadaļai jāsakrīt ar projekta iesnieguma pielikuma “Izmaksu un ieguvumu analīze” darba lapu “9. DL PI Fin.plans” (ja attiecināms).* |

**SADAĻA – BUDŽETA KOPSAVILKUMS**

|  |  |  |  |  |  |  |
| --- | --- | --- | --- | --- | --- | --- |
| **Budžeta pozīcijas kods** | **Izmaksu pozīcijas nosaukums** | **Izmaksu veids** | **Projekta darbības numurs** | **Attiecināmā summa** | **%** | **t.sk. PVN** |
| **1.** | **Projekta izmaksas saskaņā ar izmaksu vienoto likmi** |  |  |  |  |  |
| **1.1.** | Projekta netiešās attiecināmās izmaksas *(piemēram, telpu īre, kancelejas preces, komunālo un sakaru pakalpojumu izmaksas) 7% apmērā no projekta tiešajām attiecināmajām izmaksām*  *(aile “t. sk. PVN” nav jāaizpilda)[[4]](#footnote-5)*  *Atbilstoši* *SAM MK noteikumu 29. punktam.* | netiešās |  |  | **7% no tiešajām attiecināmajām izmaksām** |  |
| **2.** | **Projekta personāla izmaksas**  *Atbilstoši* *SAM MK noteikumu 27.3.  apakšpunktam.* | tiešās |  |  |  |  |
| **6.** | **Materiālu, aprīkojuma un iekārtu izmaksas** |  |  |  |  |  |
| **6.2** | **Aprīkojuma un iekārtu izmaksas** | tiešās |  |  |  |  |
| 6.2.1 | Atjaunīgo energoresursu tehnoloģiju iegāde un ierīkošana siltumenerģijas un elektroenerģijas ražošanai un aukstuma apgādei, kas paredzēti ēkas energosertifikāta pielikumā (Vismaz 80% no gadā saražotās enerģijas jāizmanto pašpatēriņam).  *Atbilstoši SAM MK noteikumu 27.8. apakšpunktam.* | tiešās |  |  |  |  |
| 6.2.2 | Ēku un inženiertehnisko sistēmu automatizētās vadības un kontroles sistēmu ierīkošana (paredzēta ēkas energosertifikātā),kas nodrošina sistēmu pareizu un efektīvu darbību un enerģijas patēriņa kontroli un samazinājumu  *Atbilstoši SAM MK noteikumu 27.9. apakšpunktam.* | tiešās |  |  |  |  |
| 6.2.3 | Projekta rezultātu nodrošināšanai nepieciešamo elektroenerģijas un siltumenerģijas skaitītāju uzstādīšanas izmaksas.  *Atbilstoši SAM MK noteikumu 27.15. apakšpunktam.* | tiešās |  |  |  |  |
| **7.** | **Būvniecības izmaksas** |  |  |  |  |  |
| 7.2. | Autoruzraudzības izmaksas  *Atbilstoši SAM MK noteikumu 27.4. apakšpunktam.* | tiešās |  |  | **Izmaksu pozīciju Nr. 7.2., 7.3., 11.1., 11.2. kopsumma nedrīkst pārsniegt 10% no projekta kopējām attiecināmajām izmaksām.** |  |
| 7.3. | Būvuzraudzības izmaksas  *Atbilstoši SAM MK noteikumu 27.4. apakšpunktam.* | tiešās |  |  |  |
| **7.5.** | **Būvdarbu izmaksas (ēkas), tai skaitā labiekārtošanas izmaksas** |  |  |  |  |  |
| 7.5.1. | Būvdarbu izmaksas ēkas energosertifikātā norādīto energoefektivitātes paaugstināšanas pasākumu īstenošanai  *Atbilstoši SAM MK noteikumu 27.5.1., 27.5.2., 27.5.3., 27.5.4., 27.5.5., 27.5.6. ,27.6., 27.7., 27.10., 27.16. apakšpunktiem.* | tiešās |  |  |  |  |
| 7.5.2. | Ēkas restaurācijas un iekšējās apdares darbi (ja, īstenojot energoefektivitātes paaugstināšanas pasākumus, tiek skarta ēkas iekšējā apdare, attiecas tikai uz to ēkas daļu, kas tiek tieši skarta), lai nodrošinātu ēkas sākotnējo arhitektonisko un iekšējās apdares detaļu vizuālo un tehnisko stāvokli.  *Atbilstoši SAM MK noteikumu 27.5.7. apakšpunktam.* | tiešās |  |  | **≤30% no kopējām attiecināmajām izmaksām** |  |
| **10.** | **Komunikācijas un vizuālās identitātes prasību nodrošināšanas pasākumu izmaksas**  *Atbilstoši SAM MK noteikumu 27.11. apakšpunktu.* | tiešās |  |  | **≤1% no kopējām attiecināmajām izmaksām** |  |
| **11.** | **Projekta iesnieguma un to pamatojošās dokumentācijas sagatavošanas izmaksas** | tiešās |  |  |  |  |
| 11.1.\* | Energosertifikācijas, tehniskās apsekošanas, būvniecības izmaksu tāmes, būvniecības ieceres dokumentācijas, būvprojekta izstrādāšanas, būvprojekta minimālā sastāvā, kā arī būvprojekta ekspertīzes izmaksas.  *Atbilstoši SAM MK noteikumu 27.1. apakšpunktam* | tiešā |  |  | **Izmaksu pozīciju Nr. 7.2., 7.3., 11.1., 11.2. kopsumma nedrīkst pārsniegt 10% no projekta kopējām attiecināmajām izmaksām.** |  |
| 11.2.\* | Kultūrvēsturiskās, arheoloģiskās un arhitektoniski mākslinieciskās izpētes un kultūrvēsturiskās inventarizācijas izmaksas.  *Atbilstoši SAM MK noteikumu 27.2. apakšpunktam* | tiešā |  |  |  |
| 11.3. | Projekta izmaksu un ieguvumu analīzes un pārrēķina (ja attiecināms) veikšana  *Atbilstoši SAM MK noteikumu 27.14. apakšpunktam.* | tiešās |  |  |  |  |
| **15.** | **Neparedzētie izdevumi**  *Atbilstoši SAM MK noteikumu 27.12. apakšpunktam.* | tiešās |  |  | **≤5% no kopējām tiešajām attiecināmajām izmaksām** |  |

*\*****Izmaksas nav attiecināmas Mākslu izglītības kompetences centram "Latgales Mūzikas un mākslas vidusskola" (projekta īstenošanas adrese – Baznīcas iela 34A, Rēzekne) un Mākslu izglītības kompetences centram "Nacionālā Mākslu vidusskola" (projekta īstenošanas adrese – Kalnciema iela 10, k-2, Meža iela 15, Rīga), izņemot būvniecības procesa laikā radušos nepieciešamo izmaiņu projektēšanas un ekspertīzes izmaksas.***

*Projekta iesnieguma sadaļā “Budžeta kopsavilkums” izmaksu pozīcijas definē atbilstoši SAM MK noteikumu 27. punktā noteiktajām attiecināmajām izmaksām un nosacījumiem.*

*Šajā sadaļā projekta iesniedzējs:*

* *kolonnā “****Izmaksu pozīcijas*** *n****osaukums****” projektā plānotās izmaksas sadala atbilstoši KPVIS piedāvātajiem izmaksu veidiem;*
* *kolonnā “****Izmaksu veids ir tiešās izmaksas”*** *norāda “tiešās”(ieliek ķeksīti), izņemot izmaksu pozīciju Nr. 1.1, kas ir netiešās attiecināmās izmaksas;*
* *kolonnā “****Projekta darbības numurs****” norāda atsauci uz projekta darbību/apakšdarbību, uz kuru šīs izmaksas attiecināmas. Ja izmaksas attiecināmas uz vairākām projekta darbībām – norāda visas;*
* *kolonnā “****Attiecināmā summa****” norāda attiecīgās izmaksas euro ar diviem cipariem aiz komata;*
* *kolonnā “****t.sk. PVN****” norāda plānoto pievienotās vērtības nodokļa apmēru. Saskaņā ar SAM MK noteikumu 27.13. punktā noteikto pievienotās vērtības nodoklis, kas tiešā veidā saistīts ar projektu, ir iekļaujams attiecināmajās izmaksās, ja to nevar atgūt atbilstoši normatīvajiem aktiem pievienotās vērtības nodokļa jomā.*

*Projekta iesnieguma sadaļā “Budžeta kopsavilkums” iekļauj tikai tās izmaksas:*

* *kuras paredzēts segt no projekta finansējuma, tas ir, no ERAF un projekta iesniedzēja un;*
* *kas ir nepieciešamas projekta īstenošanai un to nepieciešamība izriet no projekta iesnieguma sadaļā “Darbības” paredzētajām projekta darbībām;*
* *kas nodrošina rezultātu sasniegšanu (projekta iesnieguma sadaļā “Rādītāji” norādīto rādītāju sasniegšanu).*

*Projekta īstenošanas gaitā radušos sadārdzinājumu finansējuma saņēmējs sedz no saviem līdzekļiem. (SAM MK noteikumu 41. punkts un 37.5. apakšpunkts).*

*Plānojot attiecināmās izmaksas, jāņem vērā SAM MK noteikumos noteiktās izmaksu pozīcijas, to ierobežojumi, kā arī Finanšu ministrijas 2023. gada 25. septembra vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas Eiropas Savienības fondu tīmekļa vietnē –* <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>

## *Izmaksām projekta iesnieguma sadaļā “Budžeta kopsavilkums” ir jābūt atainotām tā, lai ir skaidrs, kā projekta iesniedzējs ir nonācis līdz gala summai katrā izdevumu pozīcijā, t.i., izmaksu pozīcijas ļauj secināt, ka tās atbilst projektā izvirzīto mērķu un rādītāju sasniegšanai.*

## SADAĻA –PIELIKUMI


### Attēls, kurā ir teksts, rinda, cipars, fonts Apraksts ģenerēts automātiski

### Pielikumi, kas jāpievieno:

### *Šajā sadaļā pievieno projektu iesniegumu atlases nolikuma 4. punktā norādītos dokumentus.*

**SADAĻA - APLIECINĀJUMI**

**Obligātie apliecinājumi**

****

***Šajā sadaļā projekta iesniedzējs*** *projekta iesniegšanas brīdī apstiprina visus obligātos apliecinājumus:*

* *“Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā”.*
* *“Apliecinājums par informācijas patiesumu un spēju īstenot projektu”.*
* *“Apliecinājums par pasākuma nosacījumu ievērošanu”.*

### Apliecinājumi, kas jāapstiprina

**Apliecinājums par informētību attiecībā uz interešu konflikta jautājumu regulējumu**

**un to integrāciju iekšējās kontroles sistēmā**

Apliecinu, ka:

1. esmu informēts(-a) par **Eiropas Parlamenta un Padomes 2024. gada 23. septembra Regulu (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija)** (turpmāk – Finanšu regula), **Eiropas Parlamenta un Padomes 2014. gada 26. februāra Direktīvas Nr. 2014/24/ES** par publisko iepirkumu un ar ko atceļ Direktīvu 2004/18/EK, **likuma “Par interešu konflikta novēršanu valsts amatpersonu darbībā”** un **Eiropas Komisijas paziņojuma Nr. C/2021/2119** “Norādījumi par izvairīšanos no interešu konfliktiem un to pārvaldību saskaņā ar Finanšu regulu 2021/C 121/01” prasībām un apņemos tās ievērot;
2. organizācijā ir izveidota iekšējās kontroles sistēma korupcijas un interešu konflikta riska novēršanai publiskas personas institūcijā atbilstoši Ministru kabineta 2017. gada 17. oktobra noteikumu Nr. 630“Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” prasībām, kas sevī ietver arī:

* pasākumus interešu konflikta riska kontrolei (preventīvus pasākumus un konstatēšanas pasākumus interešu konflikta riska kontrolei, t. sk., paziņošanas procedūru, labošanas pasākumus), tai skaitā ietverot informāciju par interešu konflikta novēršanu saskaņā ar Finanšu regulas 61. pantu;
* pasākumus krāpšanas un korupcijas risku novēršanai;
* iekšējās informācijas aprites un komunikācijas pasākumus par interešu konflikta, krāpšanas un korupcijas riska novēršanu;
* ētikas kodeksu;
* kārtību, kā darbiniekiem ir jārīkojas gadījumā, ja tie vēlas ziņot par iespējamiem pārkāpumiem (tai skaitā iespējamām koruptīvām darbībām), ietverot pasākumus, lai nodrošinātu ziņotāja anonimitāti un aizsardzību;
* pasākumus aizliegto vienošanos riska kontrolei;
* dubultā finansējuma novēršanas mehānismu pret citiem finansēšanas avotiem, tai skaitā pret Eiropas Savienības kohēzijas politikas programmu 2021.–2027. gadam, Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu “Izaugsme un nodarbinātība” un citiem ārvalstu finanšu instrumentiem;
* trauksmes celšanas sistēmu;
* procedūru disciplināratbildības piemērošanai;
* ziņošanas mehānismu kompetentajām iestādēm par potenciāliem administratīviem vai kriminālpārkāpumiem.

**Apliecinājums par informācijas patiesumu un spēju īstenot projektu**

|  |
| --- |
| Manis pārstāvētā projekta iesniedzēja un sadarbības partnera, ja tāds projektā ir paredzēts, vārdā apliecinu, ka: |

1. projekta iesniedzējs, t. sk. projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, neatbilst nevienam no [Eiropas Savienības fondu 2021.–2027. gada plānošanas perioda vadības likuma](https://likumi.lv/ta/id/331743-eiropas-savienibas-fondu-2021-2027-gada-planosanas-perioda-vadibas-likums) [22. panta](https://likumi.lv/ta/id/331743#p22) pirmajā daļā minētajiem izslēgšanas noteikumiem (nav attiecināms uz tiešās vai pastarpinātās pārvaldes iestādēm, atvasinātām publiskām personām, citām valsts iestādēm);
2. projekta iesniedzēja rīcībā ir pietiekami finanšu resursi projekta īstenošanas nodrošināšanai pienācīgā apjomā (nav attiecināms uz valsts budžeta iestādēm);
3. projekta iesniegumā un tā pielikumos sniegtās ziņas atbilst patiesībai un projekta īstenošanai pieprasītais Eiropas Savienības fonda līdzfinansējums tiks izmantots saskaņā ar projekta iesniegumā noteikto;
4. nav zināmu iemeslu, kādēļ šis projekts nevarētu tikt īstenots vai varētu tikt aizkavēta tā īstenošana, un apstiprinu, ka projektā noteiktās saistības iespējams veikt normatīvajos aktos par attiecīgās Eiropas Savienības fonda specifiskā atbalsta mērķa vai tā pasākuma īstenošanu noteiktajos termiņos;
5. atbilstoši normatīvo aktu nosacījumiem projekts netiek un nav ticis finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem, un projekta iesnieguma apstiprināšanas gadījumā šis projekta iesniegums un tajā minētās plānotās darbības netiks iesniegtas finansēšanai/līdzfinansēšanai no citiem finanšu avotiem;
6. projekta iesniedzējs un tā sadarbības partneris, ja tāds projektā ir paredzēts, pēdējo divu gadu laikā pirms pieteikšanās uz Eiropas Savienības fonda finansējumu nav veicis pārcelšanu regulas Nr. 651/2014 2. panta 61. a punkta izpratnē uz vietu, kurā tiks veikts atbalstītais ieguldījums, un apņemas to nedarīt divus gadus pēc tam, kad ir pabeigts atbalstītais ieguldījums (ar pabeigtu ieguldījumu saskaņā ar regulas Nr. 651/2014 2. panta 47. a punktu saprot brīdi, kad veikts projekta noslēguma maksājums);
7. projekta iesniegumam pievienotie dokumentu atvasinājumi, ja tādi ir pievienoti, atbilst manā rīcībā esošiem dokumentu oriģināliem;
8. projekta iesniegumam pievienoto dokumentu tulkojumi, ja tādi ir pievienoti, ir pareizi;
9. esmu iepazinies(-usies), ar attiecīgā Eiropas Savienības fonda specifiskā atbalsta mērķa, tā pasākuma vai atlases kārtas nosacījumiem un atlases nolikumā noteiktajām prasībām;
10. piekrītu projekta iesniegumā norādīto datu apstrādei Kohēzijas politikas fondu vadības informācijas sistēmā un to nodošanai citām valsts informācijas sistēmām, institūcijām.

Apzinos, ka:

1. projektu var neapstiprināt līdzfinansēšanai no Eiropas Savienības fonda, ja projekta iesniegums nav pilnībā un kvalitatīvi aizpildīts, normatīvajos aktos par attiecīgā Eiropas Savienības fonda specifiskā atbalsta mērķa, tā pasākuma vai atlases kārtas īstenošanu plānotais Eiropas Savienības fonda finansējums projekta apstiprināšanas brīdī ir izlietots vai citos projektu iesniegumu atlases nolikumā noteiktajos gadījumos;
2. projekta izmaksu pieauguma gadījumā projekta iesniedzējs sedz visas izmaksas, kas var rasties izmaksu svārstību rezultātā;
3. projekts būs jāīsteno saskaņā ar projekta iesniegumā paredzētajām darbībām un rezultāti jāuztur atbilstoši projekta iesniegumā minētajam;
4. nepatiesas apliecinājumā sniegtās informācijas gadījumā normatīvajos aktos noteiktās sankcijas var tikt uzsāktas gan pret mani, gan arī pret manis pārstāvēto juridisko personu – projekta iesniedzēju.

**Apliecinājums par pasākuma nosacījumu izpildi**

|  |
| --- |
| Manis pārstāvētā projekta iesniedzēja un sadarbības partnera, ja tāds projektā ir paredzēts, vārdā apliecinu, ka:   1. Ēkai/-ām, kurās projekta ietvaros veiktas investīcijas tiks uzstādīti un darbosies elektroenerģijas un siltumenerģijas skaitītāji, nodrošinot precīzu saražotās un patērētās enerģijas datu uzskaiti; 2. Piecus gadus pēc projekta noslēguma maksājuma veikšanas CFLA tiks iesniegts pārskats par enerģijas patēriņu (tai skaitā enerģijas galapatēriņa ietaupījumu); 3. Projekta dzīves ciklā ēkai/-ām, kurās projekta ietvaros veiktas investīcijas tiks nodrošināta valsts deleģēto pārvaldes uzdevumu kultūras, kultūrizglītības jomā īstenošana; 4. Projekta dzīves ciklā projektā veiktās investīcijas un radītie pamatlīdzekļi tiks izmantoti projektā paredzētajam mērķim; 5. Projekta dzīves ciklā projekta ietvaros iegādāto un uzstādīto siltumenerģijas un elektroenerģijas ražošanai un aukstuma apgādei paredzēto atjaunīgo energoresursu tehnoloģiju saražotā enerģijas tiks izmantota pašpatēriņam vismaz 80 % apmērā no gadā saražotās enerģijas; 6. Tiks nodrošināta datu uzkrāšana par projektā plānotajiem un sasniegtajiem pasākuma rādītājiem; 7. Projekta dzīves ciklā tiks nodrošināts finansējums projektā sasniegto rezultātu uzturēšanai; 8. Projekta dzīves ciklā tiks uzkrāti dati par: 9. pašu ieņēmumiem atbalstītajā objektā vai funkcionāli saistītajās ēkās; 10. kultūras vai kultūrizglītības jomas pakalpojumu sniedzēja gada budžeta atbalstītajā objektā vai funkcionāli saistītajās ēkās; 11. infrastruktūras gada jaudu pārliecinoties ka vismaz 80 % no infrastruktūras gada jaudas, laika vai platības izteiksmē izmanto kultūras mērķim, šo nosacījumu piemērojot tikai regulas Nr. 651/2014 53. panta 2. punkta "a" apakšpunktā minētajam kultūras mērķim 12. projekta ietekmi uz konkurenci un tirdzniecību Eiropas Savienības iekšējā tirgū, ko vērtē atbilstoši kādam no šādiem kritērijiem:  * vai no visiem kultūras vai kultūrizglītības jomā sniegto pakalpojumu saņēmējiem vai atbalstītā objekta vai funkcionāli saistīto ēku apmeklētājiem gadā 85 % vai vairāk ir Latvijas iedzīvotāji; * vai īstenotie kultūras pasākumi atbalstītajā kultūras vai kultūrizglītības infrastruktūrā pārsvarā notiek latviešu valodā; * vai objekts vai funkcionāli saistītās ēkas netiek plaši reklamētas ārpus Latvijas teritorijas, tai skaitā netiek veiktas starptautiskas mārketinga aktivitātes un citas darbības pārrobežu reklāmas jomā.  1. Ne retāk kā reizi pusgadā projekta iesniedzēja tīmekļvietnē (ja tāda ir izveidota) tiks ievietota aktuālā informācija par projekta īstenošanas gaitu; 2. Tiks nodrošināta ar projekta īstenošanu saistītā finansējuma uzskaite; 3. Iepirkumus, kas nepieciešami projekta īstenošanai, tiks veikti saskaņā ar normatīvajiem aktiem publisko iepirkumu jomā, ievērojot atklātu, pārredzamu, nediskriminējošu un konkurenci nodrošinošu procedūru, un nodrošina vides prasību integrāciju preču, pakalpojumu un būvdarbu iepirkumos (zaļais publiskais iepirkums); |

### Apliecinājumi, kas jāapstiprina, ja attiecināms

**APLIECINĀJUMS, KA SAIMNIECISKĀS DARBĪBAS VEICĒJS NEATBILST GRŪTĪBĀS NONĀKUŠA SAIMNIECISKĀS DARBĪBAS VEICĒJA PAZĪMĒM**

Apliecinu, ka projekta iesnieguma iesniegšanas brīdī uz projekta iesniedzēju kā **saimnieciskās darbības veicēju** nav piemērojama neviena no Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 18. punktā norādītajām pazīmēm:

1. saimnieciskās darbības veicējam ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā komercdarbība ir izbeigta vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru[[1]](https://euc-word-edit.officeapps.live.com/we/wordeditorframe.aspx?ui=en-US&rs=en-US&wopisrc=https%3A%2F%2Fcflagovlv.sharepoint.com%2Fsites%2FPAN%2F_vti_bin%2Fwopi.ashx%2Ffiles%2F82418b50e8ff4e5987a2c37e5846c958&wdenableroaming=1&mscc=1&hid=A15568A1-60CA-A000-76B4-1E1A430DEE1B.0&uih=sharepointcom&wdlcid=en-US&jsapi=1&jsapiver=v2&corrid=d4e12882-abd2-43b2-b8a7-38d01942bebc&usid=d4e12882-abd2-43b2-b8a7-38d01942bebc&newsession=1&sftc=1&uihit=docaspx&muv=1&cac=1&sams=1&mtf=1&sfp=1&sdp=1&hch=1&hwfh=1&dchat=1&sc=%7B%22pmo%22%3A%22https%3A%2F%2Fcflagovlv.sharepoint.com%22%2C%22pmshare%22%3Atrue%7D&ctp=LeastProtected&rct=Normal&wdorigin=ItemsView&wdhostclicktime=1732804166188&csc=1&instantedit=1&wopicomplete=1&wdredirectionreason=Unified_SingleFlush#_ftn1);
2. saimnieciskās darbības veicējs uz projekta iesnieguma iesniegšanas dienu (ja komersants ir kapitālsabiedrība) uzkrāto zaudējumu dēļ ir zaudējis vairāk nekā pusi no parakstītā kapitāla (uzkrātos zaudējumus atskaitot no rezervēm un visām pārējām pozīcijām, kuras pieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no parakstītā kapitāla);
3. saimnieciskās darbības veicējs uz iesnieguma iesniegšanas dienu (ja kādam no dalībniekiem ir neierobežota atbildība par komersanta parādsaistībām) uzkrāto zaudējumu dēļ ir zaudējis vairāk nekā pusi no grāmatvedības uzskaitē uzrādītā kapitāla;
4. saimnieciskās darbības veicējs ir saņēmis glābšanas atbalstu un glābšanas atbalsta ietvaros saņemto aizdevumu nav atmaksājis vai nav atsaucis garantiju, vai ir saņēmis pārstrukturēšanas atbalstu, un uz to joprojām attiecas pārstrukturēšanas plāns;
5. saimnieciskās darbības veicējs nav mazais (sīkais) vai vidējais komersants, un pēdējos divus gadus komersanta parādsaistību un pašu kapitāla bilances vērtību attiecība ir pārsniegusi 7,5, un komersanta procentu seguma attiecība, kas rēķināta pēc ieņēmumiem pirms procentu, nodokļu, nolietojuma un amortizācijas atskaitījumiem, ir bijusi mazāka par 1,0.

**APLIECINĀJUMS PAR KOMERCDARBĪBAS ATBALSTA NOSACĪJUMU IEVĒROŠANU**

Eiropas Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (turpmāk – Regula Nr.651/2014) un Eiropas Komisijas 2023.gada 13.decembra Regula (ES) Nr. 2023/2831 par Līguma par ES darbību 107. un 108.panta piemērošanu de minimis atbalstam (turpmāk – Regula Nr. 2023/2831)

Apliecinu, ka ieguldījumi, kas plānoti Ministru kabineta 2025. gada 7. janvāra noteikumu Nr. 18 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.8. pasākuma "Energoefektivitāti veicinoši pasākumi kultūras infrastruktūrā” īstenošanas noteikumi (turpmāk - MK noteikumi) **48. punkta** ietvaros, atbilst Regulas Nr.651/2014 nosacījumiem, tajā skaitā šādiem nosacījumiem:

- atbalstāmā darbība atbilst vienam vai vairākiem regulas Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651) 53. panta 2. punkta "a", "b" vai "e" apakšpunktā norādītajiem mērķiem un darbībām;

- ir ievēroti Komisijas regulas Nr.  651/2014 1. panta 2. punkta “c” un “d” apakšpunktā, 3. punktā un 4. punkta “a’ apakšpunktā minētie nosacījumi;

- atbalsts plānots ievērojot regulas Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651) 1. panta 3. punkta nosacījumus par nozarēm, kurām nepiemēro regulu Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651) un tiks nodrošināta izmaksu nošķiršana tādējādi, ka darbības izslēgtajās nozarēs negūst labumu no atbalsta, kas piešķirts saskaņā ar regulu Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651);

- regulas Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651) 53. panta 2. punkta "a" apakšpunktā minētajam kultūras mērķim paredzētā infrastruktūra, kas attīstīta projekta ietvaros, vismaz 80 % apmērā no infrastruktūras gada jaudas, laika vai platības izteiksmē tiks izmantotas kultūras mērķim;

- atbalsts nav paredzēts regulas Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651) 53. panta 10. punktā minētajām nozarēm;

- atbilstoši Komisijas regulas Nr.651/2014 1.panta 2.punkta „c” apakšpunkta nosacījumiem atbalsts netiek sniegts darbībām, kas saistītas ar eksportu uz trešajām valstīm vai dalībvalstīm, tas ir, atbalstam, kas tieši saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kuri saistīti ar eksporta darbībām;

- atbilstoši Komisijas regulas Nr.651/2014 1.panta 2.punkta „d” apakšpunkta nosacījumiem netiek piemērots tāds atbalsts, ko piešķir ar nosacījumu, ka importa preču vietā tiek izmantotas vietējās preces;

- uz projekta iesniedzēju neattiecas līdzekļu atgūšanas rīkojums saskaņā ar iepriekšēju Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu (Komisijas regulas Nr.651/2014 1. panta 4. punkta "a" apakšpunkts)

- tiks veikti papildpakalpojumi, kuriem nebūtu ietekmes uz tirdzniecību un konkurenci Eiropas Savienības iekšējā tirgū;

- ar komercdarbības atbalstu saistīta projekta dokumentāciju tiks glabāta visu projekta pārskata periodu (projekta dzīves ciklu), sākot no dienas, kad tam ir piešķirts individuālais komercdarbības atbalsts saskaņā ar šiem noteikumiem;

- ja projektā vai projekta daļā projekta dzīves cikla laikā būs radusies lielāka peļņa no pamatdarbības (neskaitot samērīgas peļņas daļu, kas atbilst tipiskai peļņai kultūras nozares attiecīgajā jomā Latvijas Republikā), nekā projektā plānots, projekta pārskata perioda (projekta dzīves cikla) beigās tiks atmaksāta starpību starp faktisko un plānoto peļņu no pamatdarbības.

1. Atbilstoši Ministru kabineta [2023. gada 25. aprīļa noteikumiem Nr. 205 “Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.–2027. gada plānošanas periodā”](https://www.vestnesis.lv/op/2023/88.2). [↑](#footnote-ref-2)
2. Eiropas Parlamenta un Padomes 2021. gada 24. jūnija regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-3)
3. Horizontālais princips “Vienlīdzība, iekļaušana, nediskriminācija un pamattiesību ievērošana” [↑](#footnote-ref-4)
4. Vadlīnijas attiecināmo izmaksu noteikšanai ES kohēzijas politikas programmas 2021.-2027.gada plānošanas periodā: <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda> [↑](#footnote-ref-5)